Grimmin sanat

Grimmin sanat (Grimms Wörter. Eine Liebeserklärung) on Günter Grassin omaelämäkerrallinen teos, joka ilmestyi 2010. Sen suomensi Oili Suominen, ja suomennoksen julkaisi Teos syksyllä 2015.

Grimmin sanat on vuonna 2015 kuolleen Grassin viimeinen teos, ja hän pohtii siinä myös omaa kuolemaansa. Teos on kolmas osa omaelämäkerrallisesta trilogiasta, jonka aiemmat osat ovat Sipulia kuoriessa ja Taikalaatikko.

Teos kertoo myös Grimmin veljesten elämästä ja heidän käynnistämästään sanakirjahankkeesta. Se on rakenteeltaan sanakirjanomainen, aakkosjärjestyksessä etenevä yhdeksänlukuinen teos, jonka kääntämistä perinteisin menetelmin on pidetty mahdottomana, mutta Grass kannusti kääntäjiä yrittämään: ”Keksikää.”

Lähteet

Saksalaiset kirjat
Elämäkerrat ja muistelmat
Vuoden 2010 kirjat